钦定古今图书集成/明伦汇编/官常典/第615卷 > 张贵谟
## 钦定古今图书集成/明伦汇编/官常典/第615卷 > 张贵谟

按《武进县志》：“贵谟，字子智，庆元时知常州。春夏间，疫
气大作，病者十室而九。张多良药，分诸坊曲散给，而
求者绝少，颇以为疑。询于人，皆云郡东岳行宫后有
一殿，奉事瘟神，四巫执其柄，凡有疾者必使求祷，戒
令不得服药，故虽散给而不敢请。张心殊不乐。他日
至祠问瘟庙所在，时，老弱妇人祈赛填咽，见使君来”，
争来环视。张指其中像衮冕者为何神？巫曰：“太岁灵
君。”又指左右数躯擎足怒目戟手者曰：“此何神？”曰：“瘟
司神。”张曰：“神人一也，贵贱高卑，当有礼度。今以太岁
为尊，冠冕正坐，而侍其侧者，顾失礼如此，于义安在即拘四巫还府，而选健卒二十，饮以酒，使往击碎诸
像以供器，分诸刹。时荐福寺被焚，未有佛，乃折屋付
僧使营之，扫空其处，杖四巫而出。蚩蚩之氓意张，且
贻奇谴，然民益瘳，习俗稍革。未几，召入为御史郎。